title: Área metropolitana de Cincinnati
text: L'área metropolitana de Cincinnati o Gran Cincinnati (Cincinnati Tri-State area o Greater Cincinnati) ye un área metropolitana que tien como centru la ciudá de Cincinnati, nel estáu estauxunidense d'Ohio, ya inclúi los condaos de la so rodiada, pertenecientes a los estaos d'Ohio, Kentucky ya Indiana. Correspuende, na nomenclatura de la Oficina del Censu, col área estadística metropolitana de Cincinnati (Cincinnati, OH–KY–IN Metropolitan Statistical Area), una entidá que, nel censu de 2010, tenía una población de 2.256.884 habitantes, que facíen d'ella la 28ª más poblada del país. Ye, tamién, la mayor del estáu d'Ohio, siendo la de Columbus la segunda y la de Cleveland la tercera. El Censu tamién recueye como entidá l'área estadística combinada Cincinnati-Wilmington-Maysville (Cincinnati–Wilmington–Maysville, OH–KY–IN Combined Statistical Area), que compriende, amás del área estadística metropolitana los condaos de Clinton, n'Ohio (definíu como área micropolitana de Wilmington) y Mason, en Kentucky (definíu como área micropolitana de Maysville), y tenía una población estimada, en 2014, de 2.318.870 habitantes. L'área metropolitana de Cincinnati ye parte de la Megalópolis de los Grandes Llagos.